Kool lastekirjanduses - üks olulisemais teemasid lastekirjanduses, milles käsitletakse õpilaste omavahelisi, õpilaste ja õpetajate ning kodu ja kooli suhteid. Kooli astumise, uude kooli minemise jm sellised motiivid on lastekirjanduses küllaltki olulised.

Tänapäeva kooliteemalist kirjandust iseloomustab vägivalla ja vastuolude teema lisandumine, samuti õpihuvi langus.

O. Lutsu "Kevade" käsitleb kooliteemat memuaarkirjandusena. Eesti vabariigi aegset koolielu kajastab J. Parijõgi oma raamatuga "Teraspoiss", nõukogudeaega H. Pukk "Salga au" ja J. Rannapi "Agu Sihvka annab aru" jt teoased.

1980-ndate lõpu ja 1990-ndate aastate uuendusmeeleolud puudutasid ka lastekirjandust. Tähelepanu äratasid kasvatuspublitsistika ja lastekirjanduse piirimaile jäävad teosed , nagu M. Karusoo "Olen kolmeteistkümne aastane", L. Hainsalu "Kes te koormatud olete" ja M. ja T. Tiksi "Ja kui teile siin ei meeldi…" jt.

"Lastekirjanduse sõnaraamat" Tallinn, 2006 lk 88 - 87